ChatGPT

**ChatGPT** er en chatbot lansert av OpenAI i november 2022. Applikasjonen bruker generativ kunstig intelligens, som vil si at den kan generere tekst, bilder, videoer og andre former for data. Tjenesten har i nyere tid fått mye oppmerksomhet fordi den kan tenke selv, løse komplekse oppgaver og resonnere seg frem til svar på en måte som er veldig lik måten vi mennesker selv tenker. Den klarer å kjenne igjen mønstre, bearbeide store mengder data (input) og gjøre det om til fornuftige svar (output). 

ChatGPT ble lansert som en prototype 30. november 2022 og fikk raskt oppmerksomhet for sine detaljerte og velformulerte svar på tvers av mange forskjellige kunnskapsdomener. Dens upålitelighet med hensyn til fakta og virkeligheten ble tidlig identifisert som et tydelig svakt punkt.
Etter utgivelsen av ChatGPT ble OpenAI verdsatt til 29 milliarder dollar. Ifølge avisen The Guardian er ChatGPT blitt den raskest voksende konsumer programvaren i historien med over 100 millioner nye brukere innen bare to måneder. 

Akronymet GPT i ChatGPT står for «**G**enerative **P**re-trained **T**ransformer». 
# «Generative» refererer til systemets evne til å generere tekst, det vil si å produsere nye setninger og svar basert på den informasjonen den har blitt trent med.
# «Pre-trained» betyr at systemet er «forhåndstrent» på store mengder tekstdata før den brukes i spesifikke oppgaver. Det lærer mønstre, språkstrukturer og informasjon fra datamengden. Det gjør at systemet kan generere sannsynlige svar på en rekke spørsmål.
# «Transformer» er navnet på arkitekturen systemet er bygget på. Transformer-arkitekturen er spesielt effektiv for språkbehandling og brukes til å bygge noen av de mest avanserte språkmodelleringene, inkludert GPT.

Oppsummert er ChatGPT en *generativ* språkmodellering som er *forhåndstrent* ved hjelp av en *transformer*-arkitektur for å kunne lage meningsfull og sammenhengende tekst.

## Chat GPTs utvikling

## Virkemåte
Applikasjonen lar brukeren samhandle med seg - via tekst, bilder eller audio. De fleste velger å tekste eller prate med ChatGPT om de lurer på noe. Tjenesten har en stemme som kan svare brukeren. 

Chatboten har evnen til å besvare oppfølgingsspørsmål, skrive og feilsøke dataprogrammer, oversette, analysere og oppsummere tekst. Brukere kan kommunisere med ChatGPT via tekst, lyd og bilde. Siden den første lanseringen har OpenAI lagt til flere funksjoner, inkludert *plugins*, nettlesing og bildeskapning. Den har blitt hyllet som et revolusjonerende verktøy som kan endre mange yrkesfelt. Samtidig førte lanseringen til omfattende mediaomtale og offentlig debatt om kreativitetens natur og fremtiden for kunnskapsarbeid.

Antall KI-tekster på nett økte kraftig etter lansering av ChatGPT høsten 2022. To år senere passerte antallet KI-skrevne tekster for første gang dem som er skrevet av mennesker. Men 82 % av tekstene ChatPTG siterer, er skrevet av mennesker. Og ved *[[Google]]*-søk havner KI-genererte tekster lenger nede i resultatlisten. I hele 45 % av tekstene var det minst én betydelig feil. I 31 % av tekstene var det betydelige feil, som manglende kilde - eller å oppgi som kilde feil mediehus. 

ChatGPT er formelt instruert om ikke å gjengi innhold som er utgitt bak betalingsmur, men da *[[Klassekampen]]* ba ChatGPT om å lage et sammendrag av flere artikler i norske medier som krever betalt abonnement, kom den med opplysninger den ikke skulle hatt tilgang til, blant annet hentet fra *[[Dagens Næringsliv]]*s avsløring av den anonyme figuren som bak dekknavnet «Occultus Spiritus» støttet politiske partier med store beløp i stortingsvalget i 2025. Noen nyhetssaker får så bred omtale i nettdiskusjoner at ChatGPT kan ha funnet opplysninger der, men problemet er at ingen vet om den faktisk bryter betalingsmuren og benekter at den gjør det - eller om den har brukt det åpne nettet.«Chatbot gjengir saker bak betalingsmuren», ''Klassekampen'' 16. september 2025 Riksrevisjonen skrev i en rapport om bruk av KI i staten at dette kunne «spare offentlig sektor for 155&nbsp;000 årsverk». Men dette tallet hadde de fra ChatGPT, og både metoden og bruken av tallet ble kritisert i tidsskriftet *[[Stat & Styring]]*.«Mente KI kunne kutte 155&nbsp;000 årsverk - tallet kom fra ChatGPT», *Klassekampen* 20. oktober 2025

Applikasjonen lar seg bruke via nettsiden eller applikasjon i både *[[Apple Store]]* og *[[Google Play|Google play]]*. ChatGPT krever ikke innlogging. Den kan også være integrert i andre tredjepartstjenester.

## Hallusinasjoner
ChatGPT har ved flere anledninger blitt anklaget for å dikte opp i historier og komme med feilinformasjon. På folkemunne kalles dette for *hallusinasjoner.* Eksempelvis så har nordmannen Arve Hjalmar Holmen klaget OpenAI, herunder ChatGPT, til Datatilsynet fordi applikasjonen fremstilte han som en barnemorder da han selv spurte ChatGPT om hvem han var. ChatGPT påsto feilaktig at han var en trebarnsfar som hadde drept sine to sønner på syv og ti år, samt forsøkt å drepe sitt tredje barn. Ifølge en artikkel i NRK skal applikasjonen også ha hevdet at Holmen ble dømt til 21 års fengsel, og at saken ble bredt dekket i norsk presse. Deler av informasjonen var korrekt, som kjønn på barna og hvor de kommer fra.  Deler av svaret er sant mens andre deler er oppfunnet. Informasjonen er uriktig kan føre til konsekvenser og utfordringer. 

## Utfordringer knyttet til bruk av kunstig intelligens - ChatGPT
Mulighetene ved bruk av kunstig intelligens som verktøy har økt kraftig og kommer til å prege vår tid for fremtiden. Det som en gang var en søkt illusjon om fremtiden, brukes i dag av mange millioner mennesker verden over. Denne type teknologi åpner for store muligheter innenfor teknologi, utdanning, helse, næringsliv og landbruk, men samtidig som disse mulighetene gir oss informasjon og løsninger på problemstillinger i rekordfart er det også mange som har ytret bekymring knyttet til bruk av ChatGPT.

###### Bruk av ChatGPT i høyere utdanning
Artikkelen **«Forskere ønsker klare retningslinjer for bruk av ChatGPT i høyere utdanning»**, publisert på Forskning.no i august 2024, tar utgangspunkt i en systematisk kunnskapsoversikt om studenters bruk av ChatGPT ved universiteter og høyskoler.Forskningen viser at ChatGPT kan være et nyttig verktøy i læringsarbeid. Studenter får rask tilbakemelding, kan utforske ulike skrivestiler og opplever ofte økt motivasjon og mestring. Bruken kan også bidra til å redusere stress og gjøre læringsprosessen mer engasjerende.

Samtidig peker forskerne på flere utfordringer. Overforbruk kan svekke studentenes evne til å tenke kritisk og utvikle egne ideer. Det er også en risiko for at studenter ukritisk aksepterer svarene fra modellen, noe som kan undergrave både læring og akademisk integritet.

Konklusjonen er at utdanningsinstitusjoner bør utarbeide tydelige retningslinjer og tilby støtte til både studenter og lærere. Målet er å legge til rette for en ansvarlig og bevisst bruk av ChatGPT i undervisning og læring.

###### Bruk av ChatGPT i norske domstoler

Videre finnes det flere eksempler på hvordan operasjonaliseringen av ChatGPT har feilet eller blitt gjort forhastet. I april 2025 ble Høyesterett i Norge for første gang utsatt for hva som beskrives som KI-hallusinasjoner, da et prosesskriv som inneholdt oppdiktede juridiske referanser ble lagt frem av en advokat. Dokumentet ble bekreftet mottatt av Høyesterett, og saken ble først omtalt i Advokatbladet, senere gjengitt av Aftenposten etter bekreftelse fra domstolen. FAT og domstolsadministrasjonen reagerte med å understreke at slike verktøy, med ChatGPT som eksempel, må brukes med stor forsiktighet, og at referanser må verifiseres manuelt.

## Se også

* Chatbot
* Virtuelle assistent 
* Kunstig intelligens

## Fotnoter

## Referanser


## Eksterne lenker
*